Jangli

De Jangli (och: Jangeli oder och nach Jhangeli) war den Numm fir verschidde Schmuelspuer-Eisebunnslinnen zu Lëtzebuerg.

Dem Robert Bruch no kéint den Numm Jangli vum al-lëtzebuergesche Verb jhéngelen„jhéngelen“, Luxemburger Wörterbuch, digitalisierte Fassung im Wörterbuchangebot der Universität Luxemburg, Department of Humanities, gekuckt den 01.04.2023. ofgeleet sinn, wat souvill heescht wéi sech lues fortbeweegen oder hin- an hier pendelen. Eng aner Interpretatioun seet, datt den Numm Jangli vum Fielsser Buergermeeschter Jean (Jang) Knaff ofstaamt, engem ferventen Unhänger vun de Schmuelspuerbunnen, absënns der Streck vu Kruuchten an d'FielsFedermeyer, Ed. Schmalspurbahnen in Luxemburg. Bd 1, S. 5 - Luxemburg: G.A.R., 1992. Print. ISBN 3-921980-46-1.

De Jangli vun Näerden op Roumecht
Eng Janglisstreck ass vun Näerden op Roumecht gaangen an hat eng Längt vun 29,54 km.

Si war tëscht dem 18. November 1890 an dem 16. Februar 1953 a Betrib, éischt Miessungen hunn awer schonn 1886/87 ugefaangen. 1954 goufen d'Schinnen ofgerappt.

Elo ass d'Streck eng Vëlospist (PC17 vun Näerden iwwer Rammerech op Ueschdref). Zu Nidderpallen gouf 1991 déi fréier Gare komplett restauréiert an e klenge Musée dran ageriicht. Op engem Gleisstéck steet eng Lokomotiv vun 1937 mat zwéi Waggonen an eng Drëtt-Klass-Voiture.

De Jangli vun der Stad Lëtzebuerg op Réimech
D'Janglisstreck Lëtzebuerg - Réimech war 27,15 km laang.

Si huet vum 20. Februar 1882 bis den 22. Mee 1955 bestanen.

 Lidd 
Iwwer de Réimecher Jangli gëtt et d'Lidd "De Jangli fiert den Houwald erop", gesonge vum Colette a Fernand Wark, eng lëtzebuergesch Adaptatioun vum Fernand Wark a Jeff Besch vum amerikanesche Lidd "On the Atchison, Topeka and the Santa Fe" vun 1944De kompletten Text vun "De Jangli fiert den Houwald erop" op rail.luJohnny Mercer: "On the Atchison, Topeka and Santa Fe" op YouTube.

 De Jangli vu Kruuchten an d'Fiels 
De Fielsser Jangli ass op enger Streck vun 12,12 km vu Kruuchten an d'Fiels gefuer. D'Linn goung den 20. Februar 1882 op a gouf den 2. Mee 1948 zougemaachLinn Cruchten - Fiels op rail.lu, gekuckt de 16. Juni 2019.

 De Jängelche vu Beetebuerg op Uespelt 
De Jängelchen ass als Vizinalstreck tëscht 1899 an 1952 op der 10,19 km laanger Streck vu Beetebuerg op Uespelt gefuer.

 Literatur 
 Ed Federmeyer: Schmalspurbahnen in Luxemburg, 1991
 Meyer, Jean-Paul, 2015. Jangeli Schmalspurbahn Luxemburg-Remich 1882-1955. - Verlag Gérard Klopp, Mondorf-les-Bains. 260 S.
 Paul Aschman. Des Närdenger Jängelchens letzte Fahrt. Revue Nr 10 vum 7. Mäerz 1953, Säite 16-17

 Kuckt och 
 Eisebunn
 Lëscht vun de lëtzebuergeschen Eisebunnsstrecken
 Geschicht vun der Eisebunn zu Lëtzebuerg
Schmuelspuerbunnen zu Lëtzebuerg
 De Chareli
 De Benni

 Um Spaweck 
 Lëtzebuerger Schmuelspuerlinnen op der Websäit vun der Association Luxembourgeoise des Amis des Chemins de Fer
 D'Lidd "De Jangli fiert den Houwald erop" op Youtube (Colette & Fernand)

Kategorie:Fréier Eisebunnsstrecken zu Lëtzebuerg
Kategorie:Schmuelspuerbunnen